ساعات بتتعصب لدرجة انك حاسس انك هتنفجر. ممكن تحس ان العصبية هي اللي هتتحكم فيك، بدل ما انت اللي تتحكم في عصبيتك. ايه اللي ممكن تعمله عشان تطلع العصبية دي وتحافظ على نفسك والناس اللي حواليك في أمان؟ دي كام فكرة هتساعدك.
*خد نفس عميق لحد ما تحس ان دقات قلبك بتهدى تاني.
*عد لحد عشرة في دماغك ببطء قبل ما تفتح بقك. عد عشرة تانية لو لسه حاسس انك مش متحكم في نفسك. استنى وفكر في اللي هتقوله وتعمله، وبعدين اختار الحل المناسب.
*امشي بعيد عن المكان اللي مخليك متعصب وروح مكان تاني لحد ما تفكر في اللي ممكن تعمله.
*استخدم كلامك عشان تعبر عن مشاعرك. ما ينفعش ابداً تأذي حد بإيدك، او رجلك او بكلامك.
*قول اللي عايز تقوله بصوت قوي، مش بصوت عالي وزعيق.
*تعمل شغلانة انت مش طايقها فكرة حلوة. دي ممكن تبعد عنك العصبية وكمان هتحس انك عملت حاجة مفيدة. كده تكون خليت العصبية مفيدة.
ازاي نقدر نطلع الغضب بره حسب المقال؟
نزعق بصوت عالي. نأذي الناس بإيدينا. نعمل شغل البيت اللي مش طايقينه. نروح المكان اللي بيعصبنا.